SUGAR BAGS
చక్కెర దిగుమతులపై సుంకం పెంపు
న్యూఢిల్లీ, జూలై 10: ప్రపంచంలోనే చక్కెరవినియోగంలో అగ్రస్థానంలో ఉన్న భారత్‌ ఇకపై చక్కెర దిగుమ తులపై సుంకాన్ని పెంచాలని నిర్ణయించింది. ప్రస్తుతం 40శాతం ఉన్న ఈసుంకం 50శాతానికి పెంచేం దుకు నిర్ణయించింది. దీనివల్ల తక్కువధరలకే విదేశాల నుంచి చక్కెర దిగుమతులను కట్టడిచేసినట్లవు తుందని అంచనా. భారత్‌కు దిగుమతులు తగ్గితే అంతర్జాతీయ విఫణిలో ధరలపై ఒత్తిడిపెరుగుతుంది. స్థానిక ధరలకు కొంత మద్దతు లభిస్తుంది. గడచిన కొన్ని వారాలుగా చౌకధరలతో చక్కెర మరింతగా భారత్‌ మార్కెట్లకు వస్తున్నట్లు ఆందోళనలు వ్యక్తం అవుతున్నాయి. అందువల్లనే చక్కెరపై దిగుమతి సుంకాన్ని 50శాతానికి పెంచాలని నిర్ణ యించింది. రూపాయి పటిష్టత, విశ్వ విపణిలో ధరలు తగ్గుదల వంటివాటి కార ణంగా విదేశీ కొనుగోళ్లు గిట్టుబాటవుతు న్నాయి. ప్రభుత్వం ఏప్రిల్‌లోనే సుంకం లేని దిగుమతులు ఐదులక్షల టన్నువరకూ అనుమతించింది. జూన్‌నెలాఖరుతో ఈ అనుమతులు ముగిసిపోతాయి.
దీనివల్ల కొంత దేశీయంగా ధరలను కట్టడిచేసేం దుకు ఉపకరించింది. స్థానిక ఉత్పత్తి ఐదో వంతు తగ్గడంతోదిగుమతులు అనివార్యం అయ్యాయి. అయితే 2017/18 మార్కె టింగ్‌ సంవత్సరం అక్టోబరు ఒకటవ తేదీ నుంచి ప్రారంభిస్తారు. భారత్‌ చక్కెర ఉత్పత్తి మొత్తంగాచూస్తే 25శాతంపెరిగి 25 మిలియన్‌ టన్నులకు చేరుతుందని అంచనా. చక్కెరరంగం దిగుమతిసుంకాన్ని 60శాతానికి పెంచాలని డిమాండ్‌చేస్తోంది. అయితే ప్రభుత్వం మాత్రం 50శాతానికి పెంచేందుకు నిర్ణయించింది. భారత ప్రభుత్వం చెరకు మద్దతుధరలను 11వాతంపెంచింది.
రైతులకు మిల్లరు బకాయిలు విధిగా చెల్లించాలన్న షరతుతో ఈ ధరలు పెంచింది. దిగుమతులపరంగాచూస్తే చక్కెరధరలు స్థిరంగా ఉన్నాయి. అయితే మిల్లులు మాత్రం రైతులకు తమ చెరకుధరలు చెల్లించ లేకుండా ఉన్నాయని బారామతి ఆగ్రో చీఫ్‌ ఎగ్జిక్యూటివ్‌రోహిత్‌ పవార్‌ వెల్లడించారు. మహారాష్ట్ర పశ్చిమప్రాంతంలో ఎక్కువగా చక్కెర మిల్లులు నడుస్తున్న బారామతి అగ్రో మాత్రమే కాదు ఇతర చెక్కర మిల్లుల పరంగా కూడా రైతులకు ధరలు చెల్లించకుండా ఉండటంతో రైతుల నుంచి ఆందోళన పెరిగింది. ఫలితంగా ఈ సీజన్‌లో ప్రత్యామ్నాయ పంటలవైపు దృష్టిసారించే అవకాశాలు కూడా పెరిగాయి.